cyanic-selkie/wikianc huggingface dataset:
Offentlig rom
Historisk bakgrunn
I sin beskrivelse av 1700-tallet bruker Habermas kaffehusenes fremvekst i London som et eksempel på at en borgerlig offentlighet ble født og fungerte. Dette var steder der mennesker måtte legge igjen sin rang og status ved inngangsdøren. Enkelte av kaffehusene hadde til og med formalisert denne idealismen, og hadde et sett av regler som instruerte gjestene til å alltid engasjere seg i debatter, og som klargjorde at andre momenter enn argumenter ikke kunne aksepteres. Rent empirisk stemmer det at en rekke kaffehus ble viktige i utviklingen mot et mer demokratisk samfunn og at debattkulturen i dem var av en slik art at begrepet om en borgerlig-kritisk offentlighet lar seg bruke også som beskrivelse av en faktisk tilstand. Blant annet ble flere av dem omdannet til mer formelle institusjoner. For eksempel ble The Oxford Coffee Club etter hvert The British Royal Society. Kaffehuset Lloyd's – der skippere samlet seg – ble med tiden skipsfartsavisen Lloyd's List og forsikringsselskapet Lloyd's. Habermas' forestilling om at «herredømmefrie dialoger» ble gjødslet i disse omgivelsene stemmer, men det han unngår å bemerke er at flertallet av disse kaffehusene ikke hadde dette bumerket og var rensket for en så elevert debattform. Imidlertid er det slik at de historiske eksemplene til Jürgen Habermas har vært vesentlige for utviklingen av teorier omkring offentlige rom. Hos ham blir ikke sjelden offentlighet noe som utspiller seg i et offentlig rom.
Hos Habermas er betydningen av nøytral mark ikke uvesentlig. Et territorium der ingen har noen vesentlige fortrinn gjør at tanken og talen får frie kår fordi «alle» blir likeverdige her. Det offentlige rommet gir denne muligheten gjennom å være institusjonalisert som nøytral mark, "ingen" (med unntak av staten eller det offentlige) – altså alle – eier et slikt rom. Denne kombinasjonen av at det er alles, men også ingens, er dets fortrinn, og kjernen i hva det vil si å være et offentlig rom. Nå betyr ikke det at et slikt rom er rangeringsfritt og at sosiale distinksjoner forsvinner i et slikt territorium. Imidlertid er dette det beste av alle mulige steder for en herredømmefri dialog, og slik blir hos Habermas den sosiale utopien om et rangeringsfritt rom materialisert nettopp i disse offentlige romlige strukturene – som for eksempel kaffehuset utgjør.
Teaterscene og intimitetstyranni
I boka The Fall of Public Man (1974) presenterer Richard Sennett en teori om at utviklingen av det offentlige rom er et resultat av det offentlige livet som oppstår gjennom transformasjonen av det økonomiske systemet på 1800-tallet.
Etter Sennetts syn var offentligheten i opplysningens tidsalder preget av en balanse mellom det private og det offentlige. Det var en form for orden der det offentlige livet hadde en avsondret, men også konkret oppgave. Det er slik at i det offentlige kan personen omgåes fremmede og forskjellighet med en form for profesjonalitet, det er som om det offentlige rommet hos Sennett er et romlig fellesskap der alle deltagerne er klar over at de er skuespillere på en scene. De skal ikke være autentiske og opprinnelige, de skal ikke si akkurat hva de mener. De skal delta i en samfunnshandling der målet er prosessen, der det ikke ligger et ønske til grunn om å være den man «er», rett og slett fordi denne sosiale konstruksjonen ikke anerkjenner det som et gyldig prinsipp utenfor den private sfære. Det er maskeraden og teateret som blir den sosiale koden ute i det territoriet som er åpent – offentlig.
Fremveksten av en industriell kapitalisme, av en gryende sekularisering, endrer på dette. Det er selve modernitetens innpass i bylivet som skaper endring. Det er den nye tids krav til enhet og autentisitet som ødelegger det mer frie og teatralske bylivet som 1700-tallet var preget av. Den nye økonomiske ordenen bryter ned de klassiske parameterne for atferd. Den nye tiden er preget av at de økonomiske strukturene tillater klassevandringer, og derfor blir det paradoksalt nok viktigere å vise hvilke klasse man tilhører, eller i det minste streber etter å tilhøre. Når graden av flytende sosiale posisjoner øker, blir behovet for å etablere en ekthet og troverdighet i forhold til sin egen posisjon viktigere for den enkelte. Den nye friheten til å endre livsløp reder grunnen for et mer stivnet sosialt liv, der individene får sin offentlige rolle ut fra økonomiske posisjoner, og der de offentlige rommene blir mer lukket. Sennett innfører begrepet «intimitetstyranni» for å beskrive denne utviklingen. Her er det å «by på seg selv» og å «stå fram» strategier som blir konvensjonelle. Det er menneskets krav om inderlighet som smelter sammen med ønsket om å predikere sannhet, som bidrar til at det private får en rolle i det offentlige.
Modernistisk arkitektur og konsekvenser for offentlig rom
Et tiår før Sennett problematiserte det fysiske offentlige rommet, lanserte Jane Jacobs sin analyse av de amerikanske byene og bylivet. I boka The Death and Life of Great American Cities fra 1961, trekker hun opp en debatt om modernismen som arkitektur og som byplanleggingsideal. Jacobs er entydig negativ til de endringene som modernismen medfører for byutviklingen gjennom 1900-tallet. I denne sammenhengen er det spesielt relevant å henvise til hennes kritikk av hvordan nye planidealer og arkitektur ødelegger de offentlige rommene.
Etter Jacobs' syn er det den uformelle overvåkningen av en gate – gjennom det sosiale livet i tilknytning til den og i den – som skaper et godt byrom, og slik sett gjør den til et offentlig rom. Hennes påstander har en form for selvinnlysende begrunnelser. Hun hevder at for at et byrom skal være et velfungerende offentlig rom, må det tilfredsstille krav: a) det foregår en form for kontinuerlig aktivitet der, b) det er «eyes upon the street, eyes belonging to those we might call the natural proprietors of the street» og c) et klart skille mellom hva som er offentlig og hva som er privat rom, og det må være en selvinnlysende grensedragning, en som ingen som er i det offentlige rommet er usikker på.
Shoppingsentre og kollektivknutepunkter
Nyere teoretikere på feltet har forsøkt å etablere sterkt normative teorier – i Jacobs' tradisjon –, men har åpnet for at offentligheter også kan oppstå i rom som er skapt av andre romlige konstruksjoner enn de som finnes i de klassiske byformene fra 1800-tallet. Eksempelvis har Maarten Hajer og Arnold Reijndorp i boka In Search of the New Public Domain utgitt i 2001 fremmet påstanden om at offentlige rom i økende grad er steder der mennesker er i transitt – kollektivknutepunkter, shoppingsentre etc. Etter deres syn er det her forskjelligheten og det mellommenneskelige i daglige møter åpenbarer seg. Ergo er det den fysiske utformingen av disse rommene som avgjør om det virkelig blir offentlighet ut av dem og ikke bare store menneskemengder.
Péter Erdő
Péter Erdő (født 25. juni 1952 i Budapest i Ungarn) er en av Den katolske kirkes kardinaler og erkebiskop av erkebispedømmet Esztergom-Budapest.
Bakgrunn
Péter Erdő er eldste sønn av seks barn sønn av Sándor Erdő og Mária Kiss. Han studerte katolsk teologi og filosofi i Esztergom, Budapest og Roma (Lateranuniversitetet), og tok doktorgrad i teologi og kirkerett.
Prest
Han ble presteviet av biskop László Lékai den 18. juni 197i 1975, og arbeidet først som kapellan i Dorog. Etter fordypende studier i Roma 1977–1980 arbeidet han 1980–1988 som teologiprofessor ved presteseminaret i Esztergom, og var gjesteforeleser ved en rekke utenlandske universiteter og høyskoler. Fra 1988 var Erdő professor ved det teologiske fakultet ved det katolske Péter Pázmány-universitetet i Budapest, og var rektor der 1998–2003.
Biskop, erkebiskop
I 1999 ble han utnevnt av pave Johannes Paul II til hjelpebiskop i Székesfehérvár og til titularbiskop av Puppi. Han ble biskeviet den 6. januar året derpå av pave Johannes Paul II i Peterskirken. Pavens medkonsekrerende biskoper var da Giovanni Battista Re og Marcello Zago.
I 2003 ble han utnevnt av pave Johannes Paul II erkebiskop av Esztergom-Budapest. Dermed ble han også den katolske kirkes primas i Ungarn.
Kardinal
Pave Johannes Paul II kreerte ham til kardinal den 21. oktober 2003, med Santa Balbina all'Aventino som tittelkirke. Han ble da kardinalskollegiets yngste medlem.
Den 6. oktober 2006 ble han valgt til president for Rådet for europeiske bispekonferanser (CCEE) for en periode på fem år, og den 40. september 2011 ble han gjenvalgt for en ny femårsperiode.
Erdő har skrevet om romanifolkets spesielle sosioøkonomiske situasjon, og har åpent undret på hvordan man best kunne evangelisere dem.
Kardinal Erdő bad om at det ungarske riksadvokatsembede skulle rettslig, moralsk og politisk rehabilitere kardinal Jozsef Mindszenty, en av hans forgjengere på bispestolen i Esztergom-Budapest som hadde kjempet mot Ungarns kommunistiske regime og var blitt arrestert av landets stalinistke diktatur. Mindszenty hadde etterpå søkt tilflukt i den amerikanske ambassade. Riksadvokatsembedet rehabiliterte til slutt Mindszenty i 2012 etter Erdős intervensjon.
Eksterne lenker
Fyldige kardinalsbiografier på norsk – katolsk.no
Ma Barker
Kate Barker (født som Arizona Donnie Clark i 1871 i Ashe Grove i Missouri i USA, død 16. januar 1935) kjent som Ma Baker var en amerikansk kriminell som sammen med sine fire sønner drev gangstervirksomhet i USA i tretti-årene.
Hun hadde fire sønner og mellom 1931 og 1935 gjennomførte hun sammen med sønnene flere bankran og kidnappinger. De var etterlyst over hele USA av FBI. De ble skutt og drept i 1935.
Kate Barker er også modell til «Mor Dalton», moren til Brødrene Dalton i tegneserien Lucky Luke.
Mesterligaen 2006/07 cupspill
Cupsillet i Mesterligaen 2006/2007 er åttendedelsfinaler, kvartfinaler, semifinaler og finale. Alle kampene spilles over to kamper, bortsett fra finalen.
Are We Done Yet?
Are We Done Yet? er en komediefilm fra 2007, med Ice Cube i hovedrollen. Filmen begynte som en gjenskapelse av Cary Grants klassiske komedie Bygg og bli gær'n, men endte isteden opp som en etterfølger til filmen Are We There Yet? fra 2005. Filmen ble regissert av Steve Carr, og manus ble skrevet av Hank Nelken. Innspillingen ble gjort i Vancouver i Canada, mens filmens handling er satt til Oregon.
Handling
Filmen handler om familien Nick, Suzanne, Lindsey og Kevin, som møttes i den forrige filmen, og som nå flytter fra byen til en forstad for å skape seg et idyllisk liv. Et hus som må pusses opp fører til kaos, og Nick havner i klammeri med den eksentriske entreprenøren Chuck Mitchell jr. Suzanne og barna får imidlertid et godt forhold til entreprenøren, og dette gjør bare at Nick får enda større problemer med ham.
Kritikk
Til tross for de dårlige kritikkene spilte filmen inn over 50 millioner amerikanske dollar
Klient (IKT)
En klient er et dataprogram som kjører lokalt hos brukeren og som kan kobles opp mot en tjener via et nettverk slik at tjeneren bidrar til funksjonaliteten.
En nettleser er et eksempel på en klient. Den kobler seg opp mot en HTTP- eller FTP-tjener og viser frem sidene, og kan i tillegg laste opp/ned filer. En mobiltelefon er et annet eksempel.
Underjordisk gruvedrift
Underjordisk gruvedrift i mykt fjell refererer til en gruppe metoder for underjordisk gruvedrift som benyttes for å utvinne kull, oljeskifer og andre mineraler eller geologiske materialer fra sedimentære, «myke» fjell. Fordi det som utvinnes i sedimentære fjell vanligvis ligger lagvis og er relativt lite harde, varierer utvinningsmetodene fra underjordisk gruvedrift i hardt fjell som brukes i magmatiske bergarter eller metamorfe bergarter. Metodene i underjordisk gruvedrift varierer også mye fra metodene i dagbrudd.
Jan Halvor Halvorsen
Jan Halvor Halvorsen (født 8. mars 1963 i Bamble ) er en norsk fotballtrener og tidligere fotballspiller som er hovedtrener for.
Han debuterte for Pors Grenland i 1. divisjon som 15-åring i 1978. Som 17-åring var han med på å vinne Norway Cup med Pors. I løpet av sin aktive karrière spilte han for Pors, Eik, Brann, Start, Hertha Berlin, Sogndal, AGF Århus og Rosenborg.
Halvorsen fikk fem landskamper for.
Etter sin aktive karrière ble Halvorsen trener i Byåsen, før han dro videre til Start, Sogndal, GIF Sundsvall og Notodden Fotballklubb. I sin første sesong som Notodden-trener førte han laget opp fra 2. til 1. divisjon. Halvorsen avsluttet høsten 2012 en toårskontrakt som assistent i New York Red Bulls.
I 2015 ble han trener for Fredrikstad FK.
En verdensomseiling under havet
En verdensomseiling under havet (originaltittel: Vingt mille lieues sous les mers) er en eventyrroman fra 1870 av Jules Verne. Den handler om tre menn som havner i undervannsbåten «Nautilus», styrt av kaptein Nemo. De reiser rundt hele verden og kommer ut for alle mulige eventyr på havets bunn før de ender i Moskstraumen.
Jan Halvor Halvorsen
Den 30. oktober 2018 meldte 2.divisjonsklubben Bryne Fotballklubb at Jan Halvor Halvorsen hadde takket ja til en tre-års kontrakt med klubben.
En verdensomseiling under havet
Romanen er filmatisert av Walt Disney og gitt ut som tegneserie i flere varianter.
Handling
Bokens forteller, professor Pierre Aronnax, redegjør i innledningen for oppdagelsen av et mystisk undervannsskjær. Dette diskuteres verden over, ettersom skjæret ikke bare oppfører seg en hval, men også synes å kunne forflytte seg rundt jorden med en enorm hastighet. I den internasjonale diskusjonen er det to teorier, en «urtidshypotese» om en fortidslevning av et kjempedyr, og en «modernitetshypotese» om en mekanisk ødeleggelsesmaskin. Professor Aronnax, som har gitt ut en bok angående verdensdypenes hemmeligheter, mener at man har å gjøre med en kjempestor narhval. Denne narhvalen oppfattes som en trussel mot rederier og fartøy, og det utrustes et skip, «Abraham Lincoln» som er sendt ut for å finne og drepe hvalen. Vernes beskrivelse av «det fremmede» som trussel mot fremskrittet og verdenshandelen er preget av ironi og modernitetskritikk.
Professor Aronnax og hans tjener Conseil følger med skipet Abraham Lincoln. Sammen med harpuneren Ned Land slynges de over bord under et møte med «narhvalen» De klarer å ta seg opp på dens «rygg», og finner at det egentlig er skroget på en ubåt.
Fylkesvei 752
Fylkesvei 752 (Fv752) går mellom Okkelberg og Hegra i Stjørdal.
En verdensomseiling under havet
Handling
Nemos personlighet er preget av kontraster og splittelse. Han er både forstøtt, urettmessig undertrykt og et uovervinnelig universalgeni. Han utvikler en overmenneske-tankegang som gir ham rett og plikt til å sette seg utenfor samfunnets normer. Dette kommer særlig til uttrykk når Nemo mot slutten av boka angriper og senker uten direkte grunn et uidentifisert skip.
Fylkesvei 752
Før 1. januar 2010 var veien riksvei, etter at regionsreformen trådte i kraft har den status som fylkesvei.
En verdensomseiling under havet
Handling
Arronax og hans to ledsagere planlegger å flykte fra ubåten, og iverksetter flukten mens ubåten seiler gjennom Moskstraumen; de kommer til seg selv i ei hytte i Lofoten. Trass i alle eventyr ombord virker det som om kapten Nemo aldri vil sette sin fot på fastlandet igjen. Hans opprinnelse er fortsatt hyllet i mørke når boken slutter, og man får ikke nærmere beskjed før i etterfølgerboken Den hemmelighetsfulle øya.
I ettertid
Nemo og Nautilus spiller en viktig rolle i Alan Moores tegneserieunivers The League of Extraordinary Gentlemen. Per Olov Enquist har skrevet romanen Kaptein Nemos bibliotek (1991). Nautilus opptrer også i Johan Mjønes' Kaptein Nemos testamente (2015), den tredje boka i trilogien om Leif og Paul.
Belarus’ voblastser
Belarus er inndelt i seks regioner, voblastser. Hovedstaden Minsk er en separat enhet.
Referanser
بيلاروسيا
Kevin De Weert
Kevin De Weert (født 27. mai 1982 i Duffel) er en belgisk, tidligere profesjonell landeveissyklist.
Laos under Sommer-OL 1980
Laos under Sommer-OL 1980. Tjue sportsutøvere fra Laos deltok i tre sporter, blant annet friidrett og boksing i Sommer-OL 1980 i Moskva. Det var første gangen Laos deltok i et sommer-OL, de vant ingen medaljer.
Burkina Fasos historie
Burkina Fasos historie synes å ha begynt med en spredt steinalderkultur i neolittisk tid, og Burasivilisasjonens jernalderkultur er bevitnet arkeologisk fra 300-tallet e.Kr. og fram til 1200-tallet. Landet ble først bosatt av folkeslagene bodo, lopi og gurunsi, og deretter kom angripende gurma- og mossifolk som underla seg regionen på 1300-tallet. Fra 1300- til 1600-tallet fantes en høykultur i Loropeni.
Landområdene som utgjorde Mossiriket ble et fransk protektorat i 1897 og ved 1903 hadde Frankrike underlagt seg alle andre etniske grupper i området. Landet ble kalt for Øvre Volta av franskmennene og det ble en egen koloni i 1919, deretter oppstykket og fordelt blant Niger, Sudan og Elfenbenskysten i 1932, men rekonstituert i 1947. En selvstyrt republikk innenfor Det franske samveldet ble Øvre Volta uavhengig den 5. august 1960. Den 4. august 1984 fikk landet sitt nåværende navn, Burkina Faso.
Fylkesvei 7410
Fylkesvei 7410 går mellom Tonnes i Lurøy og Eidhaugen i Rødøy.
Frem til 2019 hadde veien betegnelsen fylkesvei 439.
De sauerlandske vandrende handelsmenn
De sauerlandske vandrende handelsmenn (tysk: Sauerländer Wanderhändlern) er en benevnelse på personer i Sauerland som livnærte seg på å handle med ulike varer tidels langt unna deres hjemområder. Næringen oppstod på 1500-tallet, fikk en stor betydning fra 1800-tallet, og eksisterte frem til første halvdel av 1900-tallet, da den forsvant. Handelen omfattet i mindre regioner produkter som treverk, jern- og stålvarer. Siden 1700-tallet kom varer av treverk fra Wittgensteiner Land, mens jern og stålprodukter kom fra grevskapet Mark og Bergisches Land. I handelen med ljå hadde næringen tidvis en monopolstilling.
Kontingent
Kontingent (fra latin av contingere, «berøre, vedkomme») i betydningen det som angår, men brukes vanligvis om bidrag, medlemsavgift i lag og foreninger, avisavgifttilskudd til et felles foretak, medlemspenger og lignende. Innbetalinger kan skje i intervaller fra månedlig (gjelder for mange fagforbund, ofte med avtale om lønnstrekk) til årlig. Kontingenten skal vanligvis dekke foreningens løpende utgifter og eventuelt avsetning til fond for formål innenfor foreningens målsetting. Kontingent fastsettes av generalforsamling/årsmøte.
Kontingent kan også brukes om særskilte grupper med oppdrag, som eksempelvis FN-soldater som avgis til internasjonal tjeneste, eller om en adskilt gruppe, som eksempelvis en kontingent nordmenn i Calcutta.
Som filosofisk begrep kan kontingent henvise til det som er logisk mulig, men ikke nødvendig.
Barrow-banden
Barrow-banden var en gruppe amerikanske kriminelle som besto av brødrene Clyde og Buck Barrow og deres kjærester Bonnie Parker og Blanche Barrow. Andre medlemmer av banden var blant andre Raymond Hamilton, W.D. Jones, Joe Palmer og Henry Methvin. De utførte en rekke ran på 1930-tallet se Bonnie & Clyde.
Masaya
Masaya er en by og en kommune i Nicaragua. Den er administrasjonssentrum i departementet Masaya, og ligger rundt 14 kilometer nord for Granada og 17 kilometer sør for Managua. Den har et innbyggertall på 166 588 (2012). . Like nord for byen ligger vulkanen Masaya.
5. september
Navnedag
Brede, Brian, Njål
Dødsfall
Se flere som døde 5. september i Kategori:Dødsfall 5. september.
Kurobe (elv)
Kurobe (黒部川, Kurobegawa) er en elv i prefekturet Toyama i Japan. Elva er 86 kilometer lang og har et nedbørfelt på 667 km².
Elva har sitt utspring fra fjellet Washiba og skjærer ut en dyp dal. Den kommer ned fra fjellene ved Unazuki og danner en vifteformet avleiring som synker ut i Japanhavet ved Kurobe og Nyūzen.
Kurobes fyldige vannføring og store høydeforskjell gir gode vilkår for vannkraftproduksjon. Kurobe-demningen er Japans største demning.
Michel Foucault
Paul-Michel Foucault (født 15. oktober 1926, død 26. juni 1984) var en fransk filosof og idehistoriker. Han har hatt innflytelse innenfor flere fagfelt, fra sosiologi og sosialantropologi via kulturhistorie til litteraturvitenskap. Foucault tok doktorgraden i 1961 på avhandlingen Histoire de la folie a l'age classique  (=Galskapens historie i opplysningens tidsalder), og arbeidet som professor i «Tankesystemenes historie» på Collège de France i Paris fra 1970 til sin død i 1984.
Borgen (Svalbard)
Borgen er et fjell på Spitsbergen, Svalbard. Fjellet ligger på vestsiden innerst i Dicksonfjorden på James I Land og er 701 moh. Borgen har store kolonier av havhest.
Michel Foucault
Liv
Foucault ble født i Poitiers, i en borgerlig familie. Faren Paul var lege. Michel gikk etter hvert bort fra å bruke navnet Paul, i et ønske om å distansere seg fra faren. Oppveksten var preget av depresjoner og selvmordsforsøk. Etter skoleår med varierende suksess begynte han i 1946 på École Normale Supérieure. Her studerte han psykologi og filosofi, blant annet under Louis Althusser. I noen år tidlig på 1950-tallet var Foucault medlem av det franske kommunistpartiet. Hans første akademiske stilling var som undervisningsassistent ved Universitetet i Lille, hvor han underviste i psykologi (1953–1954). I 1954 utga han sin første bok Maladie mentale et personnalité (dansk utgave: Sindssygdom og psykologi, 1971), en bok han senere kom til å ta en viss avstand fra. Samme år fikk han en stilling som kulturattaché i Uppsala, hvor han ble til 1958 da han fikk en tilsvarende stilling i Warszawa. I disse årene arbeidet han på det som skulle bli hans avhandling for den franske doktorgraden.
I 1960 dro han tilbake til Frankrike og en stilling som filosof ved l'Université de Clermont-Ferrand. I 1961 tok fikk han doktorgraden på grunnlag av avhandlingen ''Folie et Déraison. Histoire de la folie à l'âge classique (på norsk utgitt som Galskapens historie), en sterkt omarbeidet versjon av Maladie mentale et personnalité'', samt en mindre avhandling om Kant. Dette ble starten på en produktiv periode for Foucault. I 1963 gav han ut Naissance de la clinique : une archéologie du savoir médical, (engelsk utgave: Birth of the clinic. An Archaeology of medical perception, 1973), og i 1966 Les Mots et les Choses (norsk utgave: Tingenes orden, 1966). I 1965 fikk han en stilling ved universitetet i Tunis.
På 1970-tallet var spørsmål knyttet til fengselsvesenet sentralt for Foucault, både som filosof, historiker og aktivist. I 1972 var han med på å stifte Comité d'action des prisonniers, en aksjonsgruppe som arbeidet med å sette søkelys på kritikkverdige forhold i franske fengsel. I 1975 gav han ut Surveiller et punir (norsk utgave: Overvåkning og straff, 1994), en studie i fengselets historie der han utvikler begrepet disiplin.
Foucaults siste store bokprosjekt var Histoire de la séxualité, som opprinnelig var planlagt i seks bind. Det første bindet (La Volonté de savoir) kom ut i 1976, men det gikk hele åtte år før neste bind ble publisert. I mellomtida var planene for prosjektet kraftig revidert. De to siste bindene L'Usage des plaisirs og Le Souci de soi omhandler seksualitetsreguleringer i antikkens Hellas og Roma.
Foucault oppholdt seg flere perioder i USA på 70- og 80-tallet, særlig ved Berkeley, prøvde LSD, og deltok i San Franciscos gay-kultur. Det var antagelig i denne perioden han ble smittet av hiv. Ikke før 1984 fantes det noen pålitelig medisinsk test som kunne fastslå hiv-viruset, og Foucault var udiagnostisert da han døde av en hiv-relatert sykdom sommeren 1984. Daniel Défert, Foucaults partner gjennom mange år, stiftet etter Foucaults død den første franske forening til bekjempelse av aids.
Filosofi
Foucault regnes som en av 1900-tallets viktigste tenkere innen humaniora og samfunnsvitenskap. Hans historiske og filosofiske undersøkelser av makt og kunnskap, og av forholdet mellom makt og kunnskap har hatt stor innflytelse på tvers av faglige disipliner. Foucault startet sin forskning i dialog med den strukturalistiske retningen i samtidens sosialteori, men hans arbeid førte (fra slutten av 1960-tallet) over i poststrukturalismen, der det danner en viktig del av grunnlaget for postmodernismen.
De tidligste arbeidene til Foucault var historiske undersøkelser omkring vilkårene for kunnskap, og hva det betyr at kunnskapen er historisk. Han formulerte ingen egen kunnskapsteori, men var opptatt av hvordan enhver kunnskapsteori ville måtte være forankret i konkrete historiske forhold. Disse arbeidene kan betegnes som en «historisk epistemologi». Selv betegnet Foucault metoden sin fra denne tiden som en kunnskapsarkeologi.
I arbeidene fra tiden etter 1968 rettet han oppmerksomheten mot forholdet mellom makt og kunnskap. Selv beskrev han sin metode fra denne tiden som genealogi, et begrep han hentet fra Nietzsche. Undersøkelsene om makt og kunnskap var konsentrert om institusjoner som siden starten av 1800-tallet har påvist en særlig slående kombinasjon av maktutøvelse og kunnskapsproduksjon, som fengselet, psykiatrien og retten. I sine siste større arbeider undersøkte Foucault den menneskelige seksualiteten som et sted der makt og kunnskap møttes i en særlig intim forbindelse. I bind to og tre av Seksualitetens historie viser han hvordan seksualiteten i antikken hadde vært et område der mennesket var forventet å gjøre et arbeid på, eller utøve en styring av, seg selv (gjennom det han kalte «selvteknologier»). Denne selvstyringen, formulert gjennom etikken, ble et sentralt tema i den siste delen av forfatterskapet hans.
Forelegg
Forelegg er et offentlig krav om bot eller inndragning på grunn av en forbrytelse eller forseelse. Forelegg er en særlig avgjørelsesmåte benyttet i mindre straffesaker, og kan benyttes av påtalemyndigheten som et alternativ til tiltale. Hvis forelegget vedtas av den siktede, har det samme virkning som en dom.
Det er den instans hos påtalemyndigheten som har kompetanse til å reise tiltale som også har kompetanse til å utferdige forelegg.
Ordet
Selve ordet forelegg betyr «forslag» eller «plan» som blir forelagt for at noen skal bedømme eller vedta det, for eksempel et regjeringsforelegg. Ordet kan, som det tyske vorlage, også bety «mønster» eller grunnlag for noe som blir fulgt, tegnet eller skrevet av, for eksempel en tekst i et middelaldermanuskript.
British Army of the Rhine
Det har eksistert to britiske hærenheter med navnet British Army of the Rhine (forkortet BAOR), begge var okkupasjonsstyrker i Tyskland etter henholdsvis første og andre verdenskrig.
Den andre BAOR ble dannet 25. august 1945. Dens opprinnelige funksjon var å administrere den britiske okkupasjonssonen i Tyskland. Etter at tyske sivile myndigheter tok over gikk den over til å bare administrere de britiske militærenhetene.
Etter hvert som den militære trusselen fra Sovjetunionen økte gikk BAOR over til å fungere som en forsvarshær snarere enn en okkupasjonsstyrke. Etter etableringen av NATO i 1949 ble BAOR Storbritannias hovedbidrag til alliansen. I tilfelle krig ble sjef BOAR også sjef for NATOs nordlige armégruppe NORTHAG.
I 1994 ble BOAR erstattet med British Forces Germany.
Den norske Tysklandsbrigaden var underlagt BAOR.
Telje–Torp–Aasen Arkitektkontor
Telje-Torp-Aasen er et norsk tidligere arkitektkontor. Grunnleggere var Are Telje (1936–), Fredrik Torp (1937–) og Knut Aasen (1936–96). Firmaet blei etablert i 1964. Det blei snart et av de mest sentrale arkitektfirmaene i Norge. Da den siste av de tre opprinnelige partnerne gikk av med pensjon i 2007, endra firmaet navn til LMR arkitektur. Eiere er nå Torstein Lømo, Jan Arnfinn Mork og Kay Erik Rosted.
En del av Telje-Torp-Aasens arbeider (i Oslo om ikke annet angitt):
Kontoret vant den hittil siste konkurransen om utforming av museums- og galleriområde på Tullinløkka i Oslo (1995). Telje-Torp-Aasen er premiert eller innkjøpt i minst 79 arkitektkonkurranser; 33 av disse er førstepremier.
Telje og Torp fikk i 2005 Kongens fortjenstmedalje i gull.
Slåttvikrennet
Slåttvikrennet var et kombinertrenn arrangert av Valnesfjord IL i Valnesfjord og Fauske i Fauske kommune i minst 7 år fram til midten av 90-tallet. Langrennsdelen gikk først i idrettslagets løypenett på Jordbru, men etter etableringen av ny skistadion med bedre fasiliteter i tilknytning til Valnesfjord Helsesportsenter, ble den arrangert der. I 1995 gikk langrennet i ei rundløype i Fauske sentrum. Hoppdelen foregikk i hele rennets levetid i Krågbakken. Rennet er oppkalt etter kombinertløperen Simon Slåttvik og var et stort idrettsarrangement i bygda, med både nasjonale og internasjonale stjerner på startlista, men i likhet med mange andre steder i landet døde etterhvert hoppmiljøet i Valnesfjord ut på 90-tallet, og det samme skjedde med Slåttvikrennet.
Vasaloppet 2015
Vasaloppet 2015 ble arrangert den 8. mars 2015, og var den 91. utgaven av Vasaloppet. Norske Petter Eliassen vant rennet i herreklassen, mens polske Justyna Kowalczyk vant kvinneklassen.
Resultat, herrer
Not: Pl = Plassering, Nr = Startnummer, Tid = Sluttid
Resultat, damer
Not: Pl = Plassering, Nr = Startnummer, Tid = Sluttid
Rowena (Texas)
Rowena er en by i sørvestre delen av fylket Runnels County i den amerikanske delstaten Texas.
Byen ble formgitt av Paul J. Baron i 1898 og i år 2000 hadde den 483 innbyggere. Bonnie Parker, som var ene halvparten av paret Bonnie & Clyde, er født her.
Gaya (India)
Gaya (hindi: ) er en by i den indiske delstaten Bihar. Det er også administrativt hovedkvarter for distriktet med samme navn. I dette distriktet ligger også den kjente byen Bodh Gaya. Gaya ligger 100 km sør for Patna, som er delstatshovedstaden. Byen ligger på bredden av elven Falgu (i Ramayana kalt Niranjana) og er en viktig møteplass både for hinduer og buddhister. Byen er omgitt av små fjelltopper (Mangla-Gauri, Shringa-Sthan, Ram-Shila og Brahmayoni) i tre retninger, med elven rennende på den fjerde og østre siden. Gjennomsnittlig høyde over havet er 111 m. Gaya har en blanding av naturlige omgivelser, gamle bygninger og smale bygater. I 2001 hadde distriktet en samlet befolkning på 3 473 428 innbyggere, men selve byen hadde kun 383 197 innbyggere.
Gaya var en del av det tidligere indiske riket Magadha. Tekari Raj-familien var den mest fremtredende representanten av Bhumihar Brahmin (en høy kaste) i Sør-Bihar. Familiens opphold i Gaya kan faktisk dateres tilbake til tidlig i det 18. århundre.
Demografi
Ved folketellingen i 2001 hadde Gaya 383 197 innbyggere. Av disse var 53 % menn og 47 % kvinner. Gjennomsnittlig lesekyndighet blant befolkningen var da 68 %, noe som var høyere enn landsgjennomsnittet på 59,5 %; mannlig lesekyndighet var 74 % mens kvinnelig lesekyndighet var kun 60 %. 14 % av befolkningen i byen utgjorde barn under 6 år.
Leonardo Duque
Leonardo Fabio Duque (født 10. april 1980 i Cali) er en profesjonell colombiansk landeveissyklist. Han sykler for Delko Marseille Provence KTM.
Han vant den 16. etappen i Vuelta a España 2007.
Amundsgjerdlia naturreservat
Amundsgjerdlia naturreservat ligger ved gården Amundsgjerdet i Sømna kommune i Nordland. Naturreservatet er på 83 dekar. Området er vernet for å sikre ei spesiell almeli. Andre trær og busker som vokser her er osp, hassel, bjørk og tysbast. Det er også en rik urteflora med junkerbregne, vårmarihand, fingerstarr, trollbær, krattfiol, lodneperikum, kratthumleblom, skogvikke, vårerteknapp, kransmynte og myske. Amundgjerdsfjellet er verdens nordligste lokalitet for kusymre.
Amundsgjerdlia naturreservat ligger like ved Gjerdevatnet naturreservat.
Anda naturreservat
Anda naturreservat er et naturreservat og ramsarområde i Øksnes kommune i Nordland. Reservatet ble opprettet for å «ivareta et verdifullt kystområde, med det naturlig tilknyttede plante- og dyreliv. Spesiell verdi er knyttet til områdets verdi som hekkeområde for en rekke fuglefjellarter (alkefugl) og andre sjøfuglarter».
Området ligger ca. 5 km nord for nordspissen av Langøya og vest for Andøya, og omfatter øya Anden, med Anda fyr, og noen småskjær. Naturreservatet er på 525 dekar, hvorav 359 dekar sjøareal. Området er vernet for å bevare et fuglefjell med nasjonal verneverdi, med lundefugl, alke og krykkje. Videre hekker også toppskarv, gråmåke, svartbak og teist i anseelige mengde.
Glenn D’Hollander
Glenn D'Hollander (født 28. desember 1974) er en belgisk tidligere profesjonell landeveissyklist, som syklet de tre siste sesongene av sin karriere for Silence-Lotto.
Mitsubishi Grandis
Mitsubishi Grandis er en syvseters minivan (MPV) som ble produsert av det japanske bilkonsernet Mitsubishi Motors Corporation. Modellen ble lansert 14. mai 2003 og erstattet Mitsubishi Space Wagon. Mitsubishi Grandis ble solgt i Japan, Asia, Europa, Oseania, Mexico og Sør-Amerika. Bilen ble levert med 2,4 liter firesylindret bensinmotor og en 2,0 liter turbodieselmotor produsert av Volkswagen.
Mitsubishi Grandis vant «Best MPV» på bilutstillingen i Bangkok i 2005.
I Japan ble bilen stoppet for salg i 2009, samme år stanset også salget i Norge. Den ble produsert for enkelte andre markeder frem til årsmodell 2011, men da stanset produksjonen av bilen.
Årlig produksjon og salg
(kilde: Facts & Figures 2008, Mitsubishi Motors hjemmeside)
Tolstad
Tolstad, eller Taulstad og fra gammelt av Tolftestad, er en storgård og gammel kongsgård i Vågå kommune i Innlandet. Gården ligger ca. to kilometer nord for Lalm. I 1998 hadde gården et totalt areal på 3000 daa. Av dette var 300 daa dyrket mark.
Tolstad er en gammel gård, og var lensmannsgård gjennom mange generasjoner og kongsgard. Før det var gården krongods. Men har gjennom århundrene vekslet mellom stor-adel og konge. Omkring ca. 1400 så lå gården under den mektige Finne-Ætten fra Voss, da eieren hette Kristine Eileifsdotter. Og Deretter ble gården overført i 1437 til en frue som het Adalis Ellingsdotter som også var fra den mektige Finne-ætten. Hun var gift med ridder og riksrådmann Taral Sjugurdson Kane. Dotteren etter Taral Sjugurdson Kane og Adalis Ellingsdotter, Kristine Taralsdotter med kallenavnet "smørhetta" arveet deretter gården og som senere ble ført videre til sønnen Botolv Endreson, solgte i 1463 gården til Knut Alvson som var ridder og riksrådmann og kom fra adelsslekten Tre rosor. Og gården fulgte da slekten til 1586 da til gården ble overdratt til kong Fredrik II av Norge og Danmark. Gården var da krongods til 1640 da Hannibal Sehested overtok gården. Hannibal Sehested var da stattholder i norge. Gården var da i Sehested´s eie i 12år, da den igjen falt tilbake som eie til kronen og da i Christian den 4, eie. Da tilhørte gården kronen i 10 år til den da falt igjen på private hender, det skjedde i 1662 da kongen satte gården i pant til Celius Marcelius og Gabriel Marcelius som var brødre og kom fra Nederland. Gabriel Marcelius var generalpostmester i Norge på den tiden. Ridder Knut Alvsom fra den svenske adelsslekten Tre rosor som i sin tid eide gården, ble etter sigende drept i Knutstårnet på Akershus festning av Henrik Krummedike, og det heter seg att ridderen lå ubegravet i tårnet i hele 12 år. Knutstårnet på Akershus het egentlig Kanniketårnet, men ble i 1502 døpt Knutstårnet etter denne hendelsen. I 1856 brant gården, og over 20 hus brant ned; bare 2 hus overlevde brannen. Slekten som har gården i dag, har vært der fra ca. 1630, da først som leiglendinger. Men den 14. januar 1685 fikk Hans Pålson kjøpt Tolstad til privat eie, og slekten sitter på gården den dag i dag. Og i 1688 kjøpte han også den andre av de 2 kongsgårdene i Gudbrandsdalen. Slik endte Hans Pålson opp med begge Kongsgårdene i Gudbrandsdalen. Slekta fra Tolstad er en av de største i Gudbrandsdalen. Ca rundt 1890 så hadde British museum utgravninger av 5 gravhauger som ligger ved gården. Gården har også privat fiskerett på fiskevannet Ingulsjøen, som ligger i Sjodalen i Vågå.
Arne Byrkjeflot
Byrkjeflot ble ansatt ved Lilleby Smelteverk i 1976. Han engasjerte seg i fagforeningsarbeidet og ble etter hvert klubbleder, et verv han beholdt inntil bedriften ble nedlagt i 2002. Byrkjeflot regnes som sentral på venstresiden i LO og er primus motor i arbeidet bak den årlige Trondheimskonferansen for opposisjonen i fagbevegelsen.
Byrkjeflot skapte i 2013 splid i både Rødt og LO etter at det ble hevdet at han hadde utvist dårlig dømmekraft gjennom sitt forhold til en 38 år yngre kvinnelig tillitsvalgt. Saken endte med at Byrkjeflot trakk seg som leder av LO i Trondheim, og at ungdomsfløyen i Rødt Trondheim meldte seg kollektivt ut da det ble kjent at han fikk fortsette i partiet.
John Dillinger
John Herbert Dillinger (født 22. juni 1903 i Indianapolis i Indiana i USA, død 22. juli 1934 i Chicago) var en amerikansk bankraner som herjet i depresjonstiden. Han ble kalt USAs «samfunnsfiende nr. 1» og hans kriminelle virksomhet, sammen med blant andre Bonnie & Clyde og Ma Barker, tiltrakk seg pressens og publikums interesse i det som ble kalt «public enemy era» 1931–34. Filmen Public Enemies fra 2009 er basert på Dillinger forbrytelser.
Historie
Allerede som 22-åring ble han idømt en lang fengselsstraff for forbrytelser som han hadde begått. Da han slapp ut etter endt soning samlet han en bande og utførte en rekke bankran, plyndring av våpenlager og mord. I 1934 drepte han en fangevokter og klarte å flykte fra fengsel. Igjen samlet han en bande og la ut på et nytt forbrytertokt som omfattet flere bankran. Det ble utlovet en belønning på $10 000 for Dillingers hode eller $5 000 til den som kunne gi informasjon som førte til at han ble pågrepet. Det førte til at et enormt oppbud av politi, et av de største i USAs historie, var på jakt etter ham. Til tross for dette klarte han i flere måneder å unnslippe lovens lange arm.
Død
22. juli 1934 ble han skutt av FBI-agenter da han kom ut fra et kinolokale i Lincoln Park-området i Chicago. Der hadde han sett filmen Manhattan Melodrama sammen med venninnen Polly Hamilton og Ana Cumpanas (alias Anna Sage). Anna Sage kom opprinnelig fra Romania og var en horehusmadam som stod på listen til å bli utvist fra USA. Hun hadde fått til en avtale med Purvis og FBI om at dersom hun sørget for at de kunne arrestere Dillinger, skulle hun ikke sendes ut av landet. Anna Sage hadde avtalt med agent Melvin Purvis at hun skulle ha på seg en kjole som var oransje og hvit, lyset gjorde at denne så mer rød ut og dermed var inntrykket av at «kvinnen i rødt» var forræderen. Hun hadde denne kjolen for å være lett gjenkjennelig i folkemengden. Da Dillinger, Hamilton og Sage forlot kinoen den kvelden, ga Purvis, som stod ved døren et signal om at Dillinger kom ut. Han gjorde dette ved å tenne en sigar. Dillinger snudde på hodet og stirret rett på Purvis da han kom gående ut, kikket over gate, tok noen skritt frem, og grep etter pistolen sin og løp inn i et smug ved siden av teatret. Dillinger ble skutt i ryggen og drept. Dagen etter ble det funnet en epitaf skrevet av en ukjent med kritt på veggen i smuget der Dillinger hadde løpt:
Stranger, stop and wish me well,
Just a prayer for my soul in Hell.
I was a good fellow, most people said,
Fremmede, stopp og ønsk meg vel,
Nicollette Sheridan
Nicollette Sherdian (født 21. november 1963 i Worthing i West Sussex i England) er en engelsk skuespiller, mest kjent for sin rolle som Edie Britt i den amerikanske TV-serien Frustrerte fruer. I 2009 ble det kjent at skuespilleren skal forlate Frustrerte fruer, fordi hun har andre prosjekter på gang. Fra 2017 opptrådte hun i TV-serien Dynasty.
John Dillinger
Død
Bare en bønn for min sjel i helvete
Nicollette Sheridan
I 1995 opptrådte hun i filmen Virus. I 2002 spilte hun i animasjonsfilmen Tarzan & Jane, og i 2007 fikk hun en rolle i action-komedien Code Name: The Cleaner.
John Dillinger
Død
Forrådt av en kvinne i rødt.
Selv om Sage hadde holdt ord og «gitt» FBI Dillinger, ble hun deportert til Romania i 1936 der hun døde elleve år senere. John Dillinger ble gravlagt på Crown Hill Cemetery i Indianapolis. Gravstenen hans er ofte blitt vandalisert av suvenirjegere som tar med seg biter av den som minne.
Adils
Adils (Aðils, Adillus, Aðísl at Uppsölum, Eadgils, Athisl, Athislus, og Adhel) var en semi-legendarisk konge i Sverige som er beregnet til å ha levd en gang på 500-tallet. Adils er nevnt som en hovedfigur i Rolf Krakes saga, særlig Rolf Krakes eventyrlige reise til svenskekongen i Uppsala. I danske sagn kjennes Adils som den som satte «Hundekongen», en hund som konge, til å herske i Danmark.
Både det angelsaksiske diktet Beowulf og norrøne kilder presenterer Adils som sønn av Ottar Vendelkråke (Ohthere) og av den herskende Ynglingeætten. Disse kildene handler også om hans krig mot Åle den opplandske fra Norge (Oppland) eller alternativt fra Sverige (Uppland), i Beowulf kalt for Onela. Adils vant krigen med støtte fra utenlandske krigere: i Beowulf fikk han tronen ved å beseire sin onkel Onela ved hjelp av gøtene, og i tre norrøne kilder (Ynglingesaga, Skaldskaparmål og Skjoldungesaga) får han dansk hjelp for å beseire Åle på isen av innsjøen Vänern. De norrøne kildene handler hovedsakelig om hans forhold til den legendariske danske konge Rolf Krake (norrønt Hrólfr Kraki; angelsaksisk Hroðulf), og Adils blir således presentert i et negativt lys som en rik og grådig konge.
Navnet
Den norrøne formene av navnet Adils er basert på eldre urnordisk *Aþagīslaz (hvor *aþa er kort for *aþala i betydning «edel», «fremst», tilsvarende germanske «adel», og *gīslaz i betydning «pilskaft»). Det angelsaksiske navnet er derimot ikke etymologisk identisk. A-S-formen ville ha vært *Ædgils, men Eadgils (urnordisk *Auða-gīslaz, *auða- i betydningen «rikdom») var det eneste tilsvarende navnet som ble benyttet av angelsakserne. Navnet Adils (Aðils) ble deretter økende sjeldent selv i Norden slik at blant bortimot 6000 nordiske runeinskripsjoner er navnet kun dokumentert på tre runesteiner (U 35, DR 221 & Br Olsen;215).
Beowulf
Det angelsaksiske diktet Beowulf, som ble nedskrevet en gang mellom 700-tallet og 1000-tallet, er foruten det norske skaldediktet Ynglingatal fra 800-tallet den eldste kilden som nevner Adils/Eadgils.
Det er underforstått i Beowulf at den svenske kongen Ohthere døde og ble etterfulgt av sin yngre bror Onela ettersom Ohtheres to sønner, Eadgils og Eanmund, måtte søke tilflukt hos Heardred, Hygelacs sønn og etterfølger som gøtenes konge. Dette fikk Onela til å angripe gøtene, og Heardred ble drept. Onela dro hjem og Beowulf etterfulgte Heardred som konge av Gøtaland. I de følgende linjene er Onela referert til som Scylfingenes hjelm og sønn av Ongenþeow mens Eadgils og Eanmund er referert til som sønnene av Ohthere. Senere i diktet blir det fortalt at i løpet av slaget ble Eadgils' bror Eanmund drept av Onelas kjempe Weohstan, Wiglafs far. I de følgende linjene opptrer Eanmund også som sønn av Ohthere og som en brors barn.
Eadgils overlever imidlertid, og senere får Eadgils hjelp av Beowulf med våpen og krigere. Eadgils vant krigen og drepte sin onkel Onela. I de følgende linjene er Eadgils nevnt med navn og som sønn av Ohthere mens Onela er referert til som kongen.
Denne hendelsen opptrer også i de norrøne kildene Skaldskaparmål og Skjoldungesaga som blir behandlet nedenfor.
Norske og islandske kilder
Den hentydende vis som Eadgils og hans slektninger blir referert til i Beowulf, antyder at skop'en (scop) (angelsaksisk skald) forutsatte at hans publikum kjente til Eadgils, Ohthere og Eanmund. Tilsvarende er den noenlunde samtidige norske Ynglingatal blir Adils (Eadgils) kalt for «Åles fiende» (Ála dólgr ), noe som tilsvarende antyder at konflikten var velkjent for skalden og hans tilhørere.
Ynglingatal
Kvadet Ynglingatal er en poetisk framstillingen om Ynglingeætten. De kalles også for «Skilfingar» i diktet i vers 19, et navn som opptrer i dets angelsaksiske form «Scylfingas» i Beowulf når det refereres til Eadgils’ slekt. Det er presentert som kvadet av Tjodolv den kvinværske, gjengitt av Snorre Sturlason i Ynglingesaga.
Kvadets alder har blitt diskutert, men de fleste forskere har kommet fram til at det er fra 800-tallet. Det er blitt bevart i to versjoner: det ene er funnet i det norske historieverket Historia Norvegiæ på latin, og det andre står i Snorres Ynglingesaga i Heimskringla. Her presenteres Adils som etterfølger av faren Ottar og selv etterfulgt av sønnen Øystein Adilsson. Verset om Adils viser til hans fatale ulykke da han falt av hesten: Merk at Adils' fiendskap med Åle også opptrer i Ynglingatal, hvor Adils blir referert til som Åles dødelige fiende, eller poetisk som «Åles skrekk» (Ála dólgr). Dette fiendskapet er utmeislet i større detaljer i Skjoldungesaga og Skaldskaparmål som følger.
Historia Norwegiæ som er et enkelt sammendrag på latin av Ynglingatal, hevder kun at Adils falt fra hesten og døde i løpet av ofringer. I denne latinske oversettelsen er disene omtalt som den romerske gudinnen Diana: Den samme informasjonen er funnet i det svenske manuskriptet Prosaiska krönikan (Vetus chronicon sveciæ prosaicum) fra midten av 1400-tallet, der han kalles Adhel. Det er sannsynligvis basert på Ynglingatal-tradisjonen og forteller at han falt fra hesten sin og døde mens han dyrket sin gud.
Íslendingabók
I Íslendingabók fra begynnelsen av 1100-tallet opptrer Adils som et navn i en oppramsing av konger fra Ynglingeætten ved Uppsala. Grunnen er at forfatteren, Are Frode, sporet sin egen ætt tilbake til Adils, og hans kongerekke er den samme som i Ynglingatal.
Som det fremgår, er informasjonene i Íslendingabók på linje med den tidligere Ynglingatal og Beowulf i å presentere Adils som etterfølger av Ottar.
Skjoldungesaga
Skjoldungesaga var en norrøn saga som er antatt blitt skrevet i perioden 1180–1200. Originalen har gått tapt, men fragmenter er bevart i et latinsk sammendrag ved Arngrímur Jónsson.
Jónssons sammendrag forteller at Adils, her kalt Adillus, giftet seg med Yrsa som han fikk datteren Scullda med. Noen år senere angrep den danske kongen Helgo (Helge) Sverige og tok Yrsa til fange, uten å vite at hun var hans egen datter, resultatet av hans voldtekt av Olava (Aaluf), saksernes dronning og Yrsas mor. Han voldtok også Yrsa og tok henne med til Danmark hvor hun fødte sønnen Rolfo (Rolf Krake). Etter noen få år kom dronning Olava på besøk til sin datter Yrsa, og fortalte at Helge var hennes egen far. I avsky dro Yrsa tilbake til Adillus og etterlot sin sønn. Helgo døde da Rolfo var åtte år gammel, Rolfo etterfulgte ham og styrte Danmark sammen med sin onkel Roas (Roar). Ikke lenge etter ble Roas drept av sine halvbrødre Rærecus og Frodo, og da ble Rolfo enekonge av Danmark.
I Sverige giftet Yrsa og Adillus datteren Scullda til kongen av Öland, kalt Hiørvardus/Hiorvardus/Hevardus (Heoroweard). Da hennes halvbror Rolfo ikke var blitt rådført om dette ekteskapet ble hans så rasende at han angrep Öland og underkastet Hiørvardus og hans rike Danmark.
Etter en del tid ble det fiendskap mellom kong Adillus av Sverige og den norske kong Ale (Åle) av Oppland. De besluttet å kjempe på den islagte Vänern. Adillus vant og tok Ales hjelm, brynje og hest som seiersbytte. Adillus vant seier for at han hadde bedt om Rolfos støtte mot kong Ale og Rolfo sendte ham sine berserker. Imidlertid nektet Adillus å betale den avtalte lønna for hjelpen og Rolfo kom da til Uppsala for å kreve vederlag. Etter å ha overlevd en del feller flyktet Rolfo med Adillus' gull, hjulpet av sin mor Yrsa. Da den svenske kongen og hans menn fulgte etter, «sådde» Rolfo gullet på Fyrisvollene slik at svenskekongens menn stoppet opp for å samle gullet. Slik slapp Rolfo og mennene hans unna.